
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1364 


24 Οκτωβρίου 2002 


ΠΕ ΡΙΕΧΟΜΕ ΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση τροποποίησης και κωδικοποίησης των διατά- 


ξεωντου Οργανισμού του Κοινωφελούς Ιδρύματος 
με την επωνυμία «ΙΔΡΥΜΑ ΠΕΤΡΟΥ Γ. ΖΗΣΗ» (Π.Δ. 
339/17.5.1975 ΦΕΚ 99Α) που κυρώθηκε με το από 

21.11.1991 Π.Δ/γμα(ΦΕΚ983Β’). 1 

ΑΠΟΦΑΣΕΙΣ 

Αμοιβή Προέδρων, Μελών και Γραμματέων Υπηρεσια¬ 
κών Συμβουλίων των Οργανισμών Τοπικής Αυτοδι¬ 
οίκησης α' Βαθμού. 2 

Παράταση προθεσμίας υποβολής δικαιολογητικών για 
την επιστροφή Φ.Π.Α. έτους 2001 στους αγρότες... 3 
Υπερωριακή απασχόληση μονίμων υπαλλήλων Ελλη¬ 
νικού Οργανισμού Τουρισμού Β' εξαμήνου 2002... 4 


Σύσταση Επιτροπής στο Υπουργείο Πολιτισμού για τη 
νομική και διοικητική υποστήριξη της εφαρμογής 
διατάξεων του Ν. 3028/2002 «Για την προστασία 
των Αρχαιοτήτων καιενγένειτης Πολιτιστικής Κλη¬ 


ρονομιάς». 5 

Διορισμός τακτικού και αναπληρωματικού μέλους του 
Διοικητικού Συμβουλίουτου Ταχυδρομικού Ταμιευ¬ 
τηρίου. 6 

Σύσταση Επιτροπής Παρακολούθησης Έργων για τη 
φιλοξενία εκπροσώπων Μέσων Μαζικής Ενημέρω¬ 
σης (Χωριά Δημοσιογράφων) στον Άγιο Ανδρέα 
και στην Αμυγδαλέζα Αττικής. 7 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

Έγκριση τροποποίησης και κωδικοποίησης των διατάξε¬ 
ων του Οργανισμού του Κοινωφελούς Ιδρύματος με 
την επωνυμία «ΙΔΡΥΜΑ ΠΕΤΡΟΥ Γ. ΖΗΣΗ» (Π.Δ. 339/ 
17.5.1975 ΦΕΚ 99Α) που κυρώθηκε με το από 

21.11.1991 Π.Δ/γμα (ΦΕΚ 983 Β'). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την 742825/25.11.1974 πράξη του συμβολαιογρά¬ 


φου Αθηνών ΔημητρίουΘανοπούλου, με την οποία οι: Φα- 
νή Γ. Ζήση, Ελένη συζ. I. Κοκορέλη και Χριστίνα Γ. Ζήση 
σύστησαν Κοινωφελές Ίδρυμα με την επωνυμία «ΙΔΡΥΜΑ 
ΠΕΤΡΟΥ Γ. ΖΗΣΗ», η σύσταση του οποίου, εγκρίθηκε με 
το 339/17.5.1975 Π.Δ/γμα (ΦΕΚ99Α’). 

2. Τις διατάξεις του άρθρου 12 του οργανισμού του 
ανωτέρω Ιδρύματος ο οποίος κυρώθηκε με το από 

21.11.1991 Π.Δ/γμα (ΦΕΚ983Β’). 

3. Την 663/2001 απόφαση του Εφετείου Αθηνών για την 
επωφελέστερη ικανοποίηση της θέλησης του διαθέτη Πέ¬ 
τρου Ζήση. 

4. Τις διατάξεις των άρθρων : α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 110 και 119 του Αστικού Κώδικα. 

5. Την από 15.5.2001 απόφαση του Διοικητικού Συμ¬ 
βουλίου του Ιδρύματος. 

6. Την αριθμ. 1100383/1330/Α0006/31.10.2001 (1485Β) 
κοινή απόφαση του Πρωθυπουργού και του Υπουργού Οι¬ 
κονομικών, με την οποία ανατέθηκαν αρμοδιότητες Υπουρ¬ 
γού Οικονομικών στους Υφυπουργούς Οικονομικών. 

7. Την αριθμ. 26/2.7.2001 γνωμοδότηση του Συμβουλί¬ 
ου Εθνικών Κληρ/των. 

Με πρόταση του Υπουργού Πολιτισμού και του Υφυ¬ 
πουργού Οικονομίας και Οικονομικών, αποφασίζουμε: 

Άρθρο μόνο 

Εγκρίνουμε την τροποποίηση των διατάξεων των άρ¬ 
θρων 2,4 παρ. 2, 8 παρ. 1 περ. γ’ και 11 παρ. 1 περ. στ’ και 
την εν συνεχεία κωδικοποίηση των διατάξεων του Οργα¬ 
νισμού διοίκησης και διαχείρισης του Κοινωφελούς Ιδρύ¬ 
ματος με την επωνυμία «ΙΔΡΥΜΑ ΠΕΤΡΟΥ Γ. ΖΗΣΗ», σύμ¬ 
φωνα με την από 15.5.2001 απόφαση του Διοικητικού 
Συμβουλίου του Ιδρύματος, ως κατωτέρω: 

ΟΡΓΑΝΙΣΜΟΣ 

Διοίκησης και διαχείρισης του Κοινωφελούς Ιδρύματος 
με την επωνυμία «ΙΔΡΥΜΑ ΠΕΤΡΟΥ Γ. ΖΗΣΗ». 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ ΠΕ¬ 
ΤΡΟΥ Γ. ΖΗΣΗ», που συστήθηκε από τις Φανή Γ. Ζήση, 
Χριστίνα Γ. Ζήση,και Ελένη I. Κοκορέλη και εγκρίθηκε με 
το Π.Δ., υπ’ αριθμ. 339/17.5.75 (ΦΕΚ Α’ 99) αποτελεί νομι¬ 
κό πρόσωπο Ιδιωτικού δικαίου και διέπεται από τις διατά- 

ξεις της παραπάνω συστατικής πράξης, του παρόντος 
οργανισμού, του Α.Ν. 2039/39 όπως κάθε φορά ισχύει ο 
νόμος αυτός καιτωνδιαταγμάτωνπουεκδόθηκανήθαεκ- 
δοθούν σε εκτέλεση του νόμου τούτου. 

2. Έδρα του ιδρύματος είναι το Χαλάνδρι Αττικής. 

3. Η σφραγίδα του Ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο την επωνυμία του 
Ιδρύματος και στο μέσον αυτής την έδρα και το έτος 
έγκρισης της σύστασής του. Στα γραφεία του ιδρύματος 
θα αναρτηθούν και θα παραμένουν εις το διηνεκές οι φω¬ 
τογραφίες ή ελαιογραφίες των Πέτρου Γ. Ζήση και 
Κων/νου Γ. Ζήση. 

Άρθρο 2 
Σκοπός 

Σκοπός του Ιδρύματος είναι η διαφύλαξη, ανάπτυξη και 
διάδοση της Βυζαντινής και Εθνικής μας μουσικής, των 
δημοτικών ασμάτων, των δημοτικών χορών, των παραδο¬ 
σιακών μουσικών οργάνων και των παραδοσιακών ενδυ¬ 
μασιών. 

Οι δραστηριότητες που μπορεί να αναπτύξει το ίδρυμα 
για την εκπλήρωση του ως άνω σκοπού είναι ενδεικτικά οι 
εξής: 

(α) Η οργάνωση εκδηλώσεων, παραστάσεων, διαλέξε¬ 
ων, ημερίδων, συμποσίων, σεμιναρίων και κάθε είδους 
δραστηριοτήτων για την επίτευξη του ως άνω σκοπού. 

(β) Η διδασκαλία της μουσικής, των ασμάτων, των χο¬ 
ρών και των μουσικών οργάνων. 

(γ) Η χορήγηση υποτροφιών για την παρακολούθηση 
σπουδών με αντικείμενο τη Βυζαντινή και Εθνική μας μου¬ 
σική, τα δημοτικά άσματα, τους δημοτικούς χορούς, τα 
παραδοσιακά μουσικά όργανα και τις παραδοσιακές εν¬ 
δυμασίες. 

(δ) Η έκδοση είτε πρωτοτύπων έργων είτε ιστορικών 
συλλογών ή κάθε άλλου κειμένου σχετικά με τη Βυζαντι¬ 
νή και Εθνική μας μουσική, τα δημοτικά μας άσματα, τους 
δημοτικούς μας χορούς, τα παραδοσιακά μουσικά όργα¬ 
να και τις παραδοσιακές μας ενδυμασίες. 

(ε) Η προκήρυξη κάθε είδους βραβείων για μουσικές 
συνθέσεις Ελληνικού χαρακτήρα. 

(στ) Η συλλογή και έκθεση κάθε είδους βιβλίου, κειμέ¬ 
νου, ενδύματος, μουσικού οργάνου, και γενικότερα αντι¬ 
κειμένου που αφορά τη Βυζαντινή και Εθνική μας μουσι¬ 
κή, τα δημοτικά μας άσματα, τους δημοτικούς χορούς, τα 
παραδοσιακά μουσικά όργανα και τις παραδοσιακές εν¬ 
δυμασίες. 

(ζ) Η συνεργασία με άλλα ιδρύματα, σωματεία, ενώσεις 
προσώπων, δημόσιους και δημοτικούς οργανισμούς κα¬ 
θώς και με κάθε άλλο φορέα, ημεδαπό ή αλλοδαπό για 
την επίτευξη των ως άνω σκοπών. 

(η) Η συμμετοχή σε κρατικά ή Ευρωπαϊκά προγράμμα¬ 
τα που στοχεύουν στην προστασία και προαγωγή της Βυ¬ 
ζαντινής και Εθνικής μας μουσικής, των δημοτικών ασμά¬ 
των, των δημοτικών χορών, των παραδοσιακών μουσικών 
οργάνων και των παραδοσιακών ενδυμασιών και η διαχεί¬ 
ριση των πόρων αυτών των προγραμμάτων για την ανά¬ 
πτυξη των ανωτέρω δραστηριοτήτων. 

Άρθρο 3 

Περιουσία - Πόροι 

Περιουσία του Ιδρύματος αποτελεί μια οικοδομή που βρί¬ 
σκεται στο Χαλάνδρι και επίτης οδού Κολοκοτρώνη 5 (πρώ¬ 


ην 25ης Μαρτίου) κτισμένη επί οικοπέδου εκτάσεως 
1.176.15τ.μ. που αποτελείται από τις κάτωθι οριζόντιες διη- 
ρημένες ιδιοκτησίες ως αυτές περιγράφονται στην 
742825/25.11.1974 πράξη συστάσεως του ιδρύματος του 
συμβολαιογράφου ΑθηνώνΔημητρίου Αθαν. Θανόπουλου: 

1. Η υπό στοιχεία 13 του ισογείου ορόφου και 

2. Η υπό στοιχεία Α2 του Α’ ορόφου, κατά πλήρες ιδιο¬ 
κτησίας δικαίωμα. 

3. Η ψιλή κυριότητα: 

α) Των υπό στοιχεία Υ1, Υ2, Υ3, Υ4 και Υ5 ιδιοκτησιών 
του υπογείου ορόφου. 

β) Των υπό στοιχεία II και 12 και 14 ιδιοκτησιών του ισο¬ 
γείου ορόφου. 

γ) Η υπό στοιχεία Α1 ιδιοκτησία του Α’ ορόφου, 
δ) Του μελλοντικώς κατασκευασθησόμενου Β’ υπέρτου 
ισογείου ορόφου. 

Η επικαρπία των ανωτέρω ακινήτων ανήκει στην Χριστί¬ 
να Γ. Ζήση, λόγω του εντω μεταξύ θανάτου των υπολοί¬ 
πων δύο ιδρυτριών Φανής Γ. Ζήση και Ελένης συζ. Ιωαν. 
Κοκορέλη. 

4) Έπιπλα, γραφεία, βιβλιοθήκες, καρέκλες και γενικά 
οιονδήποτε κινητό απαραίτητο για την απρόσκοπτη λει¬ 
τουργία του ιδρύματος. 

2. Πόροι του Ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους πιστωτικούς Οργανισμούς. 

γ) Οι Χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1. Το ίδρυμα διοικείται από εννεαμελές Διοικητικό Συμ¬ 
βούλιο που αποτελείται από τους: 

α) Χριστίνα θυγ. Γεωργ. Ζήση, 
β) Γεώργιο Γαβ. Καραγεωργίου. 
γ) Νικόλαο Μιχ. Μοσχολιό. 
δ) Ιωάννη Γεωργ. Καραγεωργίου. 
ε) Γρηγόριο Ιωαν. Οικονομάκο. 
στ) Περικλή Θεοχ. Κώτση. 
ζ) Βασίλειο Ιωαν. Νόνη. 

η) Εκάστοτε ιερέα του I. Ναού του Αγ. Νικολάου Χαλαν¬ 
δρίου Αττικής. 

θ) Ένα Δημοτικό Σύμβουλο του Δήμου Χαλανδρίου Ατ¬ 
τικής ο οποίος θα επιλέγεται με κλήρωση. 

2. Τα μέλη του ΔΣ εκλέγουν με φανερή ονομαστική ψη¬ 
φοφορία τον Πρόεδρο, τον αντιπρόεδρο, το Γ ενικό Γ ραμ- 
ματέα και τον ταμία με θητεία τεσσάρων (4) ετών. Κατ’ 
εξαίρεση, ως πρώτος πρόεδρος ορίζεται ισοβίως η Χρι¬ 
στίνα Γ εωργίου Ζήση. 

3. Σε περίπτωση αποποίησης, παραίτησης, έκπτωσης, 
ανικανότητας θανάτου ή αντικατάστασης, για οποιοδή- 
ποτε νόμιμο λόγο, κάποιου από τα μέλη του Διοικητικού 
Συμβουλίου, η κενή θέση συμπληρώνεται με απόφαση 
των υπολοίπων μελών, σύμφωνα με τις διατάξεις της συ¬ 
στατικής πράξης και του άρθρου 99 του Α.Ν. 2039/39. 

4. Το Διοικητικό Συμβούλιο συνεδριάζει τακτικά κάθε 
μήνα και έκτακτα οπότε το ζητήσει ο Πρόεδρος ή δύο από 
τα μέλη του με γραπτή αίτησή τους προς τον Πρόεδρο, 
πάντοτε όμως έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει υποχρεωτικά να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ισοψηφίας υπερισχύει η γνώμη με την οποία συ- 
ντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από δώδεκα συνεχείς 
συνεδριάσεις, θεωρείται ότι έχει παραιτηθεί και η κενή θέ¬ 
ση αυτού συμπληρώνεται κατά τα οριζόμενα στην παρ. 3 
του παρόντος άρθρου. 

8. Σε κάθε συνεδρίαση του Διοικ. Συμβουλίου τηρούνται 
πρακτικά, στα οποία καταχωρίζονται όλες οι αποφάσεις 
που λαμβάνονται από αυτό, καθώς και η γνώμη των μελών 
που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται όμως οδοιπο¬ 
ρικών ή άλλων εξόδων που δαπάνησαν για την εκτέλεση 
υπηρεσίας του Ιδρύματος, εφόσον έγιναν έπειτα από ει¬ 
δική εντολή του Διοικητικού Συμβουλίου, και αποδεικνύε- 
ται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και γενικά αποφασίζει για κάθε 
θέμα που αφορά στη διοίκηση και στη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του ΑΝ 2039/39 και 
των διαταγμάτων που εκδόθηκαν ή θα εκδοθούν σε εκτέ¬ 
λεση του νόμου τούτου, καθώς και των λοιπών σχετικών 
νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή αρμόδιο Νομάρχη) τον προϋπολογισμό και 
απολογισμό του ιδρύματος, σύμφωνα με τις διατάξεις 
των άρθρων 101 και 102 του ΑΝ 2039/39 και του από 
20.12.1939 ΒΔ/τος (ΦΕΚ552/Α/1939). 

Μαζί με τον απολογισμό, καταρτίζει ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Δύναται δι’ αποφάσεων του να καταρτίζει έκτων με¬ 
λών ή εξ άλλων αρμοδίων κατά την κρίση του προσώπου, 
επιτροπή, στην οποία να αναθέτει τη μελέτη ορισμένων 


ζητημάτων σχετιζομένων με την πραγματοποίηση των 
σκοπών του Ιδρύματος. 

ε) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη και λήξη αυ¬ 
τών και διευθύνει τις συζητήσεις. 

Οι προσκλήσεις για συνεδρίαση στέλνονται στα μέλη 
του Διοικητικού Συμβουλίου δέκα πέντε (15) τουλάχιστον 
μέρες πριν από την συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει, θέμα δε που δεν περιλαμβάνεται σ’ 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι’ αυτό η πλειοψηφία των πα¬ 
ρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα προς συζή¬ 
τηση θέματα. 

Μπορεί όμως, όποτε κρίνει σκόπιμο, να αναθέτει την ει¬ 
σήγηση διαφόρων θεμάτων σε άλλο μέλος του Διοικητι¬ 
κού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στο εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του Ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2) Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλος του Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφο του 
Ιδρύματος προς τρίτους. 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνειτην αλληλογραφία. 

δ) Φυλάττει τα έγγραφα, τα βιβλία (εκτός από τα διαχει¬ 
ριστικά) καιτη σφραγίδατου ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γραμματέα, όταν απουσιάζει ή κωλύεται αναπλη¬ 
ρώνει άλλο μέλος του Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του ΑΝ 
2039/39, έχοντας την ευχέρεια να παρακρατεί από αυτά 
ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. Οι αναλή¬ 
ψεις από τους τραπεζικούς λογαριασμούς του ιδρύματος 
γίνονται: 

1. Με επιταγή που εκδίδουν ο πρόεδρος και ο Ταμίας ή 
οι αναπληρωτές αυτών. 

2. Με τραπεζική εντολή μετά από έγγραφη εντολή προς 
την Τράπεζα του προέδρου και του Ταμία ή των αναπλη¬ 
ρωτών αυτών. 

3. Με ανάληψη μετρητών από τον τραπεζικό λογαρια¬ 
σμό με εντολή του προέδρου και του Ταμία ή των ανα¬ 
πληρωτών αυτών. 

δ) Τηρεί και φυλάσσει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

στ) Τον ταμία, όταν απουσιάζει ή κωλύεται, αναπληρώ¬ 
νει άλλο μέλος του Διοικητικού Συμβουλίου που ορίζεται 
με απόφαση αυτού. 

Άρθρο 9 

Επιλογή και ανακήρυξη υποτρόφων 

Η επιλογή των υποτρόφων θα γίνεται κατ’ ελευθέρα 
κρίση του Διοικητικού Συμβουλίου, μετά ή άνευ διαγωνι¬ 
σμού, εφαμοζομένων κατά τα λοιπά των διατάξεων του 
ΑΝ 2039/39. 

Άρθρο 10 

Οικονομική Διαχείριση 

1. Η Οικονομική διαχείριση του ιδρύματος περιλαμβά¬ 
νει ετήσια περίοδο, η οποία αρχίζει την 1η Ιανουάριου και 
λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού Π.Δ/τος έγκρισης της σύστασης 
του ιδρύματος, η οποία μπορεί να παραταθεί μέχρι την 
31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται 
στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 


νται σύμφωνα με τις διατάξεις των άρθρων 101 και 102 
του ΑΝ 2039/39 και του από 20.12.1939 σχετικού Δ/τος 
(ΦΕΚ552/Α/22.12.1939). 

Άρθρο 11 
Βιβλία και Στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και τα έξοδα του ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζο¬ 
νται τα ονόματα των υποτρόφων, η σχολή που φοιτούν, ο 
χρόνος και το ποσό της υποτροφίας κάθε υποτρόφου και 
τα λοιπά στοιχεία, τα οποία ορίζονται από τις διατάξεις 
του άρθρου 34 του από 18.8.1941 Καν. Δ/τος. 

ε) Βιβλίο - μητρώο χορήγησης βραβείων. 

στ) Στελέχη αριθμημένων διπλοτύπων αποδείξεων εί¬ 
σπραξης και πληρωμής ως και αριθμημένων ενταλμάτων 
πληρωμής απάντων θεωρημένων από τον Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του Ιδρύματος και της εκτέλεσης των σκοπών του. 

Άρθρο 12 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα με 
τις διατάξεις των άρθρων 98 του ΑΝ 2039/39 και 110 και 
119 του Αστικού Κώδικα, ύστερα από πρόταση του Διοι¬ 
κητικού Συμβουλίου αυτού. 

Άρθρο 13 

Διάλυση του Ιδρύματος - Τύχη περιουσίας αυτού 

1. Το Ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδή- 
ποτε λόγο, η περιουσία του περιέρχεται στο Ελληνικό Δη¬ 
μόσιο για την εκτέλεση του ιδίου σκοπού. 

Στον Υπουργό Πολιτισμού και στον Υφυπουργό Οικονο¬ 
μίας και Οικονομικών αναθέτουμε τη δημοσίευση και 
εκτέλεση του παρόντος Διατάγματος. 

Αθήνα, 30 Σεπτεμβρίου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝ/ΝΟΣ Δ. ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΑΠΟΣΤΟΛΟΣ ΦΩΤΙΑΔΗΣ ΕΥΑΓΓΕΛΟΣ ΒΕΝΙΖΕΛΟΣ 

ΑΠΟΦΑΣΕΙ Σ 

Αριθ. 2/52290/0022 (2) 

Αμοιβή Προέδρων, Μελών και Γραμματέων Υπηρεσιακών 
Συμβουλίων των Οργανισμών Τοπικής Αυτοδιοίκησης 
α' Βαθμού. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ 

Έχοντας υπόψη: 

Τις διατάξεις: 

α) της παρ. 4 του άρθρου 8 του Ν.2307/95 (ΦΕΚ 
113/Α/15.6.1995) 

β) της παρ.2 του άρθρου 19 του Ν.2470/97 (ΦΕΚ 
40/Α/21.3.1997). 

2. Την ΔΙΔΚ/Φ. 1/2/22875/31.10.2001 (ΦΕΚ 1480/ 
Β/31.10.2001) κοινή απόφαση του Πρωθυπουργού και 
του Υπουργού Εσωτερικών Δημόσιας Διοίκησης και Απο¬ 
κέντρωσης «Ανάθεση αρμοδιοτήτων του Υπουργού Εσω¬ 
τερικών Δημόσιας Διοίκησης και Αποκέντρωσης στους 
Υφυπουργούς Εσωτερικών Δημόσιας Διοίκησης και Απο¬ 
κέντρωσης». 

3. Την 1100383/1330/Α/0006/31.10.2001 (ΦΕΚ 1485/ 
Β/31.10.2001) απόφαση του Πρωθυπουργού και του 
Υπουργού Οικονομικών «Καθορισμός αρμοδιοτήτων των 
Υφυπουργών Οικονομικών». 

4. Τις διατάξειςτου Π.Δ. 81/2002, αποφασίζουμε: 

1. Ορίζουμε την αμοιβή των Προέδρων, Μελών και 
Γ ραμματέων των Υπηρεσιακών Συμβουλίων των Οργανι¬ 
σμών Τοπικής Αυτοδιοίκησης Α’ Βαθμού ως εξής: 

α) Γιατον Πρόεδρο και τον αναπληρωτή του 20,54 ΕΥ¬ 
ΡΩ κατά συνεδρίαση. 

β) Για τα τακτικά και αναπληρωματικά μέλη 14,67 ΕΥΡΩ 
ΚΑΤΆ συνεδρίαση. 

γ) Για το Γραμματέα και τον αναπληρωτή του 14,67 ΕΥ¬ 
ΡΩ κατά συνεδρίαση. 

Το Υπηρεσιακό Συμβούλιο μπορεί να συνεδριάσει μέχρι 
πενήντα (50) συνεδριάσεις ετησίως. 

Η ανωτέρω αμοιβή καταβάλλεται μόνο εφόσον οι συνε¬ 
δριάσεις γίνονται εκτός ωρών εργασίας. 

Με την απόφαση αυτή προκαλείται δαπάνη 369.075,00 
ΕΥΡΩ ετησίως που θα βαρύνει τους προϋπολογισμούς 
των οικείων ΟΤΑ Α’ βαθμού. 

Η αριθμ. πρωτ. 2030604/3595/0022/93 (ΦΕΚ421/τ.Β'/ 
14.6.93) Κοινή Υπουργική Απόφαση καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως και ισχύει από την ημερομηνία αυτή. 

Αθήνα, 10 Οκτωβρίου 2002 

οι ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΚΑΙ ΑΠΟΚΕΝΤΡΩΣΗΣ 

Γ. ΦΛΩΡΙΔΗΣ Λ. ΠΑΠΑΔΗΜΑΣ 


Αριθ. 1081068/6105/623/Β0014 (3) 

Παράταση προθεσμίας υποβολής δικαιολογητικών για 
την επιστροφή Φ.Π.Α. έτους 2001 στους αγρότες. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν.2859/2000, όπως ισχύουν, και ει¬ 
δικότερα: 

α) Τις διατάξεις του άρθρου 41. 

β) Τις διατάξεις του άρθρου 42. 

γ) Τις διατάξεις της παραγράφου 3 του άρθρου 64. 

2. Την απόφαση Π.953/432/64/ΠΟΛ.41/3.2.88 (ΦΕΚ 
107/Β/25.2.88). 

3. Την κοινή απόφαση του Πρωθυπουργού και του 
Υπουργού Οικονομικών 1100383/1330/Α0006/31.10.2001 
(ΦΕΚ 1485τ.Β') με την οποία έγινε ανάθεση αρμοδιοτήτων 
του Υπουργού Οικονομικών στους Υφυπουργούς Οικονο¬ 
μικών. 

4. Τις δυσκολίες που αντιμετώπισαν οι δικαιούχοι επι¬ 
στροφής Φ.Π.Α. αγρότες για την συγκέντρωση και υποβο¬ 
λή των απαιτούμενων δικαιολογητικών μέχρι 31.7.2002. 

5. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Παρατείνουμε μέχρι 31 Οκτωβρίου 2002τηνπροθεσμία 
για την υποβολή των δικαιολογητικών επιστροφής του 
Φ.Π.Α. στους αγρότες, που προβλέπεται από την παρά¬ 
γραφο 4της απόφασής μας Π.953/432/64/ΠΟΛ.41/3.2.88 
και αφορούν παραδόσεις αγροτικών προϊόντων και πα¬ 
ροχές αγροτικών υπηρεσιών, που πραγματοποιήθηκαν 
κατά τη χρήση 2001 και μόνο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Οκτωβρίου 2002 

ΟΙ ΥΦΥΠΟΥΡΓΟΣ 

ΑΠ. ΦΩΤΙΑΔΗΣ 
-♦- 

Αριθ. 2/56103/0022 (4) 

Υπερωριακή απασχόληση μονίμων υπαλλήλων Ελληνικού 
Οργανισμού Τουρισμού Β' εξαμήνου 2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 του Ν.2592/18.3.98 
«Αναπροσαρμογή συντάξεων πολιτικών συνταξιούχων 
του Δημοσίου, ρύθμιση συνταξιοδοτικών θεμάτων και άλ¬ 
λες διατάξεις» (ΦΕΚ57/Α/18.3.98). 

2. Την 2022941/2297/0022/7.4.98 απόφαση Υφυπουρ¬ 
γού Οικονομικών «Κοινοποίηση των διατάξεων του άρ¬ 
θρου 15του Ν.2592/1998 για υπερωριακή εργασία». 

3. Το Π.Δ 27/1.2.96 «περί συγχώνευσης των Υπουργεί- 
ωνΤουρισμού, Βιομηχανίας, Ενέργειας-Τεχνολογίας και 
Εμπορίου, στο Υπουργείο Ανάπτυξης». (ΦΕΚ 19/Α/ 
1.2.96). 

4. Το Π.Δ. 142/12.6.2001 «Σύσταση Γενικής Γραμματεί¬ 
ας Τουρισμού στο Υπουργείο Ανάπτυξης» (ΦΕΚ 123/Α/ 
20 . 6 . 2001 ). 

5. Το Π.Δ. 365/28.11.97 «Διατήρηση εποπτείας Ν.Π.Δ.Δ. 
από το Υπουργείο Ανάπτυξης (ΦΕΚ 241/Α/97). 

6. Τη 1108147/1239006/4.10.96 κοινή απόφαση του 
Πρωθυπουργού και του Υπουργού Οικονομικών «περί 
ανάθεσης αρμοδιοτήτων στους Υφυπουργούς Οικονομι¬ 
κών» (ΦΕΚ 922/Β/4.10.96). 

7. Τη 2/80345/0004/8.11.99 Κοινή Απόφαση «Μεταβίβα¬ 
ση εξουσίας υπογραφής του Υφυπουργού Οικονομικών 
στους Γενικούς Γραμματείς, σύμφωνα με το άρθρο 7 
παρ.1 του Ν. 1943/91». 

8. Τογεγονόςότι στοντακτικό προϋπολογισμό του ΕΟΤ 
έτους 2002 και τους κωδικούς αριθμούς 0261 και 0263 
υπάρχει πρόβλεψη ποσού ευρώ 303.650,00 και 97.490,00 
αντίστοιχα η δε δαπάνη για την αποζημίωση των ανωτέρω 
δεν θα υπερβεί το ποσό της υπάρχουσας πίστωσης. 

9. Το έγγραφο του Ε.Ο.Τ. με 502736/3.9.2002, αποφα¬ 
σίζουμε: 

1. Εγκρίνουμε την υπερωριακή απασχόληση για το β’ 
εξάμηνο του 2002 για διακόσιους ογδόντα πέντε (285) 
υπαλλήλους του Ελληνικού Οργανισμού Τουρισμού είκο¬ 
σι πέντε χιλιάδων εξακοσίων πενήντα ωρών (25.650). 

2. Η απόφαση αυτή ισχύει ένα μήνα πριν από τη δημοσί¬ 
ευσή της στην Εφημερίδα της Κυβερνήσεως και μέχρι 
31.12.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 2002 
Οι Γ ενικοί Γ ραμματείς 

Δημοσιονομικής Πολιτικής 
Υπουργείου Οικονομίας 

και Οικονομικών Υπουργείου Ανάπτυξης 
I. ΚΟΥΣΟΥΛΑΚΟΣ Γ. ΑΓΡΑΦΙΩΤΗΣ 

-♦- 

Αριθ. ΥΠΠΟ/ΔΙΟΙΚ/Α1/60714 (5) 

Σύσταση Επιτροπής στο Υπουργείο Πολιτισμού για τη νο¬ 
μική και διοικητική υποστήριξη της εφαρμογής διατά¬ 
ξεων του Ν. 3028/2002 «Για την προστασία των Αρχαι¬ 
οτήτων και εν γένειτης Πολιτιστικής Κληρονομιάς». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1 .Τις διατάξεις: 

α) Της παραγρ. 6 του άρθρου 30 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού 
και ρύθμιση θεμάτων διοίκησης» (ΦΕΚ 28/Α). 

β) Του άρθρου 27 του Ν. 2081/92 (ΦΕΚ 154/Α), με το 
οποίο προστέθηκε άρθρο 29Α στο Ν. 1558/85 (ΦΕΚ 137/ 
Α), όπως τελικά αντικαταστάθηκε με το άρθρο 1 του Ν. 
2469/97 (ΦΕΚ 38/Α). 

2. Την ανάγκη επίσπευσης της διαδικασίας έκδοσης 
των προβλεπομένων στο Ν. 3028/02 διαταγμάτων και κα¬ 
νονιστικών πράξεων. 

3. Το γεγονός ότι από τις διατάξεις της απόφασης αυ¬ 
τής προκαλείται δαπάνη για τη μηνιαία αποζημίωση των 
μελών της επιτροπής και της γραμματείας της, που θα 
προσδιορισθεί με κοινή απόφαση των Υπουργών Οικονο¬ 
μίας και Οικονομικών και Πολιτισμού, αποφασίζουμε: 

Α. Συνιστούμε στο Υπουργείο Πολιτισμού Επιτροπή για 
την νομική και διοικητική υποστήριξη της διαδικασίας έκ¬ 


δοσης των προβλεπομένων στο Ν. 3028/2002 «Για την 
προστασία των Αρχαιοτήτων και εν γένει της Πολιτιστικής 
Κληρονομιάς» (ΦΕΚ 153/Α) διαταγμάτων και κανονιστι¬ 
κών πράξεων. 

Β. Η Επιτροπή είναι ενδεκαμελής και απαρτίζεται από 
τους εξής: 

• Έναν (1) Αντιπρόεδρο του Νομικού Συμβουλίου του 
Κράτους (εν ενεργεία ή μη), ως Πρόεδρο. 

• Τον Νομικό Σύμβουλο του Κράτους στο Υπουργείο 
Πολιτισμού. 

• Τον Προϊστάμενο της Γ ενικής Διεύθυνσης Αρχαιοτή¬ 
των του Υπουργείου Πολιτισμού. 

• Τον Προϊστάμενο της Γ ενικής Διεύθυνσης Αναστήλω- 
σης, Μουσείων και Τεχνικών Έργων του Υπουργείου Πο¬ 
λιτισμού. 

• Τον Προϊστάμενο της Διεύθυνσης Προϊστορικών και 
Κλασικών Αρχαιοτήτων του Υπουργείου Πολιτισμού. 

• Τον Προϊστάμενο της Διεύθυνσης Βυζαντινών και Με¬ 
ταβυζαντινών Μνημείων του Υπουργείου Πολιτισμού. 

• Τον Προϊστάμενο της Διεύθυνσης Αρχείου Μνημείων 
και Δημοσιευμάτων του Υπουργείου Πολιτισμού. 

• Ένα (1) μέλος ΔΕΠ Ανωτάτου Εκπαιδευτικού Ιδρύμα¬ 
τος 

• Τρεις (3) δικηγόρους. 

Γ. Για την υποστήριξη του έργου της Επιτροπής συνι- 
στάται γραμματεία, η οποία αποτελείται από δύο (2) 
υπαλλήλους των Κλάδων ΠΕΙ Διοικητικού και ΠΕ2 Αρχαι¬ 
ολόγων. 

Δ. Συντονιστής της Επιτροπής ορίζεται ο Προϊστάμενος 
της Γενικής Διεύθυνσης Αρχαιοτήτων του Υπουργείου 
Πολιτισμού. 

Ε. Αντικείμενο της παραπάνω Επιτροπής είναι: 

Ε1. Η καταγραφή των κανονιστικών πράξεων και δια¬ 
ταγμάτων που προβλέπονται στον Ν. 3028/2002 για την 
εφαρμογή των διατάξεων αυτού. 

Ε2. Η αξιολόγηση και ο καθορισμός των προτεραιοτή¬ 
των στην έκδοση των ανωτέρω σύμφωνα με τις υπηρε¬ 
σιακές ανάγκεςτου Υπουργείου Πολιτισμού και τους στό¬ 
χους προστασίας της πολιτιστικής κληρονομιάς που θέ¬ 
τει ο Ν. 3028/2002. 

Ε3. Η συνεργασία με τις αρμόδιες υπηρεσίες του 
Υπουργείου Πολιτισμού και των λοιπών συναρμοδίων 
Υπουργείων για την επίσπευση της εφαρμογής. 

Ε4. Ο συντονισμός των διαδικασιών έκδοσης των ανω¬ 
τέρω αναγκαίων προεδρικών διαταγμάτων και υπουργι¬ 
κών αποφάσεων. 

Ε5. Η αντιμετώπιση κρίσιμων νομικών και διοικητικών 
θεμάτων που συνδέονται με την ερμηνεία και εφαρμογή 
των σχετικών διατάξεων του Ν. 3028/2002. 

Ε6. Η επεξεργασία των συντασσομένων από τις αρμό¬ 
διες Υπηρεσίες κειμένων των εν λόγω προεδρικών δια¬ 
ταγμάτων και υπουργικών αποφάσεων. 

Ε7. Η παροχή διευκρινίσεων και επιστημονικών οδηγιών 
προς τις αρμόδιες υπηρεσίες, κατά τη σύνταξη των ανω¬ 
τέρω κειμένων. 

Ε8. Η εισήγηση προς την πολιτική ηγεσία για τις ανα¬ 
γκαίες δράσεις, ενέργειες και μέτρα σχετικά με την ενη¬ 
μέρωση των Κεντρικών, Περιφερειακών και Ειδικών Περι¬ 
φερειακών Υπηρεσιών του ΥΠΠΟ και των συναρμοδίων 
Υπουργείων καθώς και των εποπτευομένων νομικών προ¬ 
σώπων και των πολιτών για τις διατάξεις του Ν. 3028/ 
2002 . 

ΣΤ. Οργάνωση και λειτουργία της Επιτροπής: 

ΣΤ1. Ο Πρόεδρος και ο Συντονιοτής της Επιτροπής εί¬ 
ναι υπεύθυνοι για τον συντονισμό των επιμέρους εργα¬ 
σιών της. 

ΣΤ2. Η Επιτροπή ενημερώνει, ανά τρίτη συνεδρίαση, 
την Γενική Γραμματέα του Υπουργείου Πολιτισμού για 
την πρόοδο των εργασιών της. 

ΣΤ3. Η Επιτροπή συγκαλείται σε τακτά χρονικά διαστή¬ 
ματα και πάντως, τουλάχιστον μια φορά το μήνα, μετά 
από πρόσκληση του Προέδρου και του Συντονιστή της. 

Εκτάκτως συγκαλείται οποτεδήποτε κριθεί αναγκαίο ή 
χρήσιμο από τον Π ρόεδρο ή το Συντονιστή της Επιτροπής 
ή τη Γενική Γραμματέατου Υπουργείου Πολιτισμού. 

ΣΤ4. Για την εκπλήρωση του έργου της η Επιτροπή μπο¬ 
ρεί να ζητεί στοιχεία και πληροφορίες από τις αρμόδιες 
υπηρεσίες και λοιπούς φορείς. Μπορεί επίσης να καλεί 
εκπροσώπους των παραπάνω υπηρεσιών και φορέων, 
εμπειρογνώμονες, λειτουργούς και επιστήμονες που δια¬ 
θέτουν ειδίκευση και εμπειρία στα σχετικά θέματα καθώς 
και τα μέλη της Νομοπαρασκευαστικής Επιτροπής σύ¬ 
νταξης του σχεδίου νόμου για την προστασία της πολιτι¬ 
στικής κληρονομιάς, που είχε συγκροτηθεί με την αριθμ. 
58061/1.11.2001 απόφαση, σε εξουσιοδότηση του άρ¬ 
θρου 19παρ. 31 του Ν. 2947/2001 (ΦΕΚ228/Α'). 

Ζ. Η γενική εποπτεία και ο γενικός συντονισμός για την 
εύρυθμη λειτουργία της Επιτροπής καθώς και η παρακο¬ 
λούθηση των εργασιών της ασκούνται από την Γενική 
Γ ραμματέατου Υπουργείου Πολιτισμού. 

Η. Η διάρκεια λειτουργίας της Επιτροπής ορίζεται μέχρι 
τις 30.9.2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Οκτωβρίου 2002 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 55201/55 (6) 

Διορισμός τακτικού και αναπληρωματικού μέλους του Διοι¬ 
κητικού Συμβουλίου του Ταχυδρομικού Ταμιευτηρίου. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) των άρθρων 13, 14 και 15 του Β' Κεφαλαίου του 
Ν.2690/1999 «Κύρωση του Κώδικα Διοικητικής Διαδικα¬ 
σίας και άλλες διατάξεις» (Α'45), 

β) του άρθρου 9του Ν .2801 /2000 «Ρυθμίσεις θεμάτων αρ¬ 
μοδιότητας του Υπουργείου Μεταφορών και Επικοινωνιών 
και άλλες διατάξεις» (Α' 46) όπως τροποποιήθηκε και συ¬ 
μπληρώθηκε μετηνπαρ.2του άρθρου 14του Ν. 2867/2000 
(Α'273) και με το άρθρο 40 του Ν.2912/2001 (Α'94), 

γ) του Π.Δ. 366/96 «Οργανισμόςτου Ταχυδρομικού Τα¬ 
μιευτηρίου» (Α'236) όπως ισχύει σήμερα, 

δ) του άρθρου 29 Ατού Ν. 1558/85 «Κυβέρνηση και Κυ¬ 
βερνητικά όργανα» (ΑΊ 37), όπως το άρθρο αυτό προστέ¬ 
θηκε με το άρθρο 27 του Ν. 2081/92 (ΑΊ54) καιαντικατα- 
στάθηκε με το άρθρο 1 παρ. 2 α'του Ν. 2469/97(Α'38). 

2. Την 42276/4678/29.8.2000 απόφαση του Υπουργού 
Μεταφορών και Επικοινωνιών «Αποδοχή παραίτησης και 
διορισμός Προέδρου, Μελών και Γραμματέα του Διοικη¬ 


τικού Συμβουλίου του Ταχυδρομικού Ταμιευτηρίου» 
(ΒΊ078) όπως τροποποιήθηκε και ισχύει. 

3. Την ανάγκη αναπλήρωσης της κενής θέσης του απο- 
βιώσαντος τακτικού μέλους του Διοικητικού Συμβουλίου 
του Ταχυδρομικού Ταμιευτηρίου, Ιωάννη Μπαλαντίνα. 

4. Το 2/40916/0094/20.9.2002 έγγραφο του Γ.Λ.Κ. «Υπό¬ 
δειξη εκπροσώπου του Γ.Λ. Κ. για το Διοικητικό Συ μβούλιο 
του Ταχυδρομικού Ταμιευτηρίου». 

5. Την ανάγκη της εύρυθμης λειτουργίας του Διοικητι¬ 
κού Συμβουλίου του Ταχυδρομικού Ταμιευτηρίου, απο¬ 
φασίζουμε: 

1. Διορίζουμε, την Ολγα Αναστασάτου, Διευθύντριατου 
Γ.Λ.Κ., ως τακτικό μέλος του Διοικητικού Συμβουλίου του 
Ταχυδρομικού Ταμιευτηρίου, σε αντικατάσταση του απο- 
βιώσαντος, Ιωάννη Μπαλαντίνα, με αναπληρωτή της τον 
Θωμά Σακκά, Διευθυντή του Γ.Λ.Κ. 

3. Η θητεία τους ορίζεται για τον υπόλοιπο χρόνο της 
πενταετούς θητείας των μελών του Διοικητικού Συμβου¬ 
λίου, ο οποίος αρχίζει από τη δημοσίευση της απόφασης 
αυτής στην Εφημερίδα της Κυβερνήσεως. 

Κατά τα λοιπά ισχύει η με αριθ.42276/4678/29.8.2000 
(ΒΊ078), απόφαση του Υπουργού Μεταφορών και Επι¬ 
κοινωνιών όπως τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 2002 

Ο ΥΠΟΥΡΓΟΣ 

ΧΡΙΣΤΟΣ ΒΕΡΕΛΗΣ 
-♦- 

Αριθ. 1003/11/1 Ορνβ (7) 

Σύσταση Επιτροπής Παρακολούθησης Έργων για τη φι¬ 
λοξενία εκπροσώπων Μέσων Μαζικής Ενημέρωσης 
(Χωριά Δημοσιογράφων) στον Άγιο Ανδρέα και στην 
Αμυγδαλέζα Αττικής. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 18παρ. 18του Ν.2503/1997 
«Διοίκηση, Οργάνωση, στελέχωση της περιφέρειας, ρύθ¬ 
μιση θεμάτων για την τοπική αυτοδιοίκηση και άλλες δια¬ 
τάξεις (Α-107). 

2. Την από 16.4.2002 Σύμβαση μεταξύ Υ.Δ.Τ. και 
Ο.Ε.Ο.Α.- «ΑΘΗΝΑ 2004» ΑΈ για την παραχώρηση της 
χρήσης των Παιδικών Κατασκηνώσεων και των Σχολών 
της Ελληνικής Αστυνομίας στον Άγιο Ανδρέα και στην 
Αμυγδαλέζα Αττικής για τη φιλοξενία εκπροσώπων Μέ¬ 
σων Μαζικής Ενημέρωσης κατά τους Ολυμπιακούς Αγώ¬ 
νες του 2004. 

3. Τις διατάξεις του άρθρου 29Ατου Ν.1558/1985 «Κυ¬ 
βέρνηση και Κυβερνητικά Όργανα» (Α-137) το οποίο προ¬ 
στέθηκε με το άρθρο 27 του Ν. 2081 /1992 (Α-154) και 
αντικαταστάθηκε μετο άρθρο 1 του Ν.2469/1997 (Α-38). 

4. Τις διατάξεις της 7004/3/31 από 29.10.2001 απόφα¬ 
σης του Πρωθυπουργού και του Υπουργού Δημόσιας Τά¬ 
ξης «Ανάθεση αρμοδιοτήτων στον Υφυπουργό Δημόσιας 
Τάξης» (Β-1477). 

5. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προ¬ 
ϋπολογισμού, το ύψος και η κάλυψη της οποίας θαπροσ- 

διορισθεί με κοινή απόφαση του Υπουργού Οικονομίας 
και Οικονομικών και Δημόσιας Τάξης, αποφασίζουμε: 

Άρθρο 1 

1. Συνιστούμε Επιτροπή Παρακολούθησης Έργων από 
το Υπουργείο Δημόσιας Τάξης (Υ.Δ.Τ.) και την Οργανωτι¬ 
κή Επιτροπή Ολυμπιακών Αγώνων «ΑΘΗΝΑ 2004» Α.Ε. 
(Ο.Ε.Ο.Α.) με αρμοδιότητα την παρακολούθηση της υλο¬ 
ποίησης και το συντονισμό όλωντων υπηρεσιών δράσεων 
και δεσμεύσεων που προβλέπονται στην από 16.4.2002 
Σύμβαση μεταξύ Υ.Δ.Τ. και Ο.Ε.Ο.Α. και αφορούν την κα¬ 
τασκευή εγκαταστάσεων στον Άγιο Ανδρέα και στην Αμυ- 
γδαλέζα Αττικής για τη φιλοξενία εκπροσώπων Μέσων 
Μαζικής Ενημέρωσης (Χωριά Δημοσιογράφων) κατά 
τους Ολυμπιακούς Αγώνες του 2004. 

Άρθρο 2 

Η ως άνω Επιτροπή Παρακολούθησης συγκροτείται 
από τους εξής: 

α) Π.Υ/ Π.Ε. Μηχανικών ΛΑΖΑΡΙΔΗ Κων/νο της Δ/νσης 
Τεχνικών/Α.Ε.Α ως πρόεδρο, με αναπληρωματικό την 
Π.Υ./Π.Ε Μηχανικών ΜΠΟΥΡΛΟΥ Ειρήνη της ίδιας 
Δ/νσης. 

β) Αστυν. Α'ΔΗΜΟ Νικόλαο της Δ/νσης Τεχνικών /Α.Ε.Α 
με αναπληρωματικό τον Υπαστυν. Α' ΣΤΕΦΑΝΙΔΗ Στέφα¬ 
νο της ίδιας Δ/νσης. 

γ) Αστυν. Α' ΒΑΛΛΙΑΝΟ Κων/νο της Υ.Δ.Υ./Δ.Α.Ο.Α. με 
αναπληρωματικό τον Αστυν. Α' ΣΤΑΥΡΑΚΑ Γεώργιο της 
ίδιας Δ/νσης. 

δ) ΡΩΜΑΝΟ Αριστείδη της Ο.Ε.Ο.Α. με αναπληρωματι¬ 
κό τον ΜΑΚΛΕΣΗ Κων/νο της ίδιας εταιρείας. 

ε) ΗΛΙΟΠΟΥΛΟΥ Αμαλία της Ο.Ε.Ο.Α. με αναπληρωμα¬ 
τικό την ΚΟΡΑΚΗ Χαρίκλειατης ίδιας εταιρείας. 

στ) Πολιτικό Μηχανικό ΚΥΡΙΑΚΑΚΗ Ιωάννη μελετητή 
του έργου της Αμυγδαλέζας. 

Άρθρο 3 

1. Η Επιτροπή παρακολούθησης για τα θέματα αρμο- 
διότητάς της: 

α) αναφέρεται στο Γενικό Γραμματέα του Υπουργείου 
Δημόσιας Τάξης και στο Διευθύνοντα Σύμβουλο ή έναν 
από τους Εντεταλμένους Συμβούλους της Ο.Ε.Ο.Α. 

β) συντάσσει και υποβάλλει κάθε μήνα στο Γ ενικό Γ ραμ- 
ματέα του Υ.Δ.Τ. και στο Διευθύνοντα Σύμβουλο ή Εντε¬ 
ταλμένους Συμβούλους της Ο.Ε.Ο.Α. έγγραφη Έκθεση 
(«Μηνιαίο Δελτίο Προόδου»). 

2. Ειδικότερα το «Μηνιαίο Δελτίο Προόδου» περιλαμβά¬ 
νει: 

α) συνοπτική περιγραφή προόδου των υπό εκτέλεση και 
εκτελεσθεισών ενεργειών και εργασιών 
β) επικαιροποίηση του προγράμματος και χρονοδιά¬ 
γραμμα ενεργειών και εργασιών 
γ) συνοπτική περιγραφή των υπό εκτέλεση ενεργειών- 
εργασιών για τον τρέχοντα μήνα. 

3. Το «Μηνιαίο Δελτίο Προόδου» θα περιλαμβάνει και 


κάθε θέμα, το οποίο κατά την κρίση της Επιτροπής Παρα¬ 
κολούθησης, χρήζει αναφοράς στα πρόσωπα στα οποία 
απευθύνεται (προϋπολογισμός ενεργειών και εργασιών 
των δυο μερών, συνοπτική περιγραφή των δαπανών των 
υπό εκτέλεση και εκτελεσθεισών ενεργειών και εργασιών 
των δύο μερών κ.λ.π.). 

4. Τυχόν παρατηρήσεις ή υποδείξεις του Γενικού Γραμ- 
ματέατου Υπουργείου Δημόσιας Τάξης και ή του Διευθύ- 
νοντος Συμβούλου ή των Εντεταλμένων Συμβούλων της 
ΑΘΗΝΑ 2004 στο περιεχόμενο του Μηνιαίου Δελτίου 
Προόδου θα αλληλοκοινοποιούνται μέσα σε πέντε (5) ερ¬ 
γάσιμες ημέρες από την ημερομηνία υποβολής αυτού. 

Άρθρο 4 

1. Η γραφειακή και γραμματειακή υποστήριξη της Επι¬ 
τροπής παρέχεται από την Ο.Ε.Ο.Α. η οποία μεριμνά και 
για το χώρο εργασίας της Επιτροπής. 

2. Η Επιτροπή ολοκληρώνει το έργο της μέσα στο χρό¬ 
νο ισχύος της ανωτέρω Σύμβασης. Η σύμβαση λύεται αυ¬ 
τοδικαίως με την υλοποίηση όλων των όρων αυτής, κα¬ 
θώς και όλων των προγραμμάτων, ενεργειών και δράσε¬ 
ων των υπό εκπόνηση Σχεδίων και πάντως όχι ενωρίτερα 
από την 31.12.2004. 

3. Πριντη λήξη ισχύος της Σύβασης, η Επιτροπή Παρα¬ 
κολούθησης οφείλει να υποβάλλει μια τελική Έκθεση / 
Αναφορά Απολογισμού, αντίστοιχου περιεχομένου με αυ¬ 
τό του «Μηνιαίου Δελτίου Προόδου» όπου θα συμπερι- 
λαμβάνεται και ένας τελικός απολογισμός και τελική εκ¬ 
καθάριση όλων των προγραμμάτων, ενεργειών και δρά¬ 
σεων αρμοδιότητας του Υ.Δ.Τ. που υλοποιήθηκαν στα 
πλαίσια των Ολυμπιακών Αγώνων του 2004 στην Αθήνα 
και θα αφορούν τις κτιριακές υποδομές για τη φιλοξενία 
εκπροσώπων Μέσων Μαζικής Ενημέρωσης (ΧωριάΔημο¬ 
σιογράφων). 

Άρθρο 5 

Η αμοιβή ή αποζημίωση των μελών της Επιτροπής θα 
καθορισθεί με κοινή απόφαση των Υπουργών Οικονομίας 
και Οικονομικών και Δημόσιας Τάξης, κατά τα ειδικότερα 
οριζόμενα στο τελευταίο εδάφιο της παρ. 18 του άρθρου 
18 του Ν.2503/1997 ( ΑΊ07) και θα βαρύνει αντίστοιχα 
τους οικείους φορείς. 

Άρθρο 6 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Οκτωβρίου 2002 

